BANSKOBYSTRICKÝ	                                 POHRONSKÉ OSVETOVÉ STREDISKO
  SAMOSPRÁVNY KRAJ                                            965 01 Žiar nad Hronom

PROPOZÍCIE
Deň tanca 2021

Celoštátna postupová prehliadka
moderného a módneho tanca

Vypracovala: Mgr. Judita Frantová
2021

Vyhlasovateľ a hlavný organizátor: BBSK – Pohronské osvetové stredisko Žiar nad Hronom
Spoluorganizátor: MsKC Žiar nad Hronom
Termín: 16. novembra 2021
Čas: 7.00 – 20.00 hod.
Miesto:  Mestské kultúrne centrum Žiar nad Hronom
Cieľ a poslanie:
Podujatie má za cieľ zdokumentovať, evidovať a zvyšovať kvalitatívne aj kvantitatívne úroveň amatérskeho tanečného žánru na Slovensku. Cieľom je motivovať tanečné krúžky, súbory, kolektívy a sólistov k tvorivej práci ako prostriedok voľnočasových aktivít detí a mládeže, motivovať choreografov k tvorivej a kolektívnej práci. Podujatie umožňuje konfrontáciu tvorivých prístupov práce jednotlivých kolektívov a choreografov, metodicky usmerňuje a pomáha vedúcim a súťažiacim formou rozborového semináru. 
Vzhľadom k aktuálnej situácii chceme znovu aktivizovať tanečníkov a obnoviť činnosť jednotlivých kolektívov.
Je jedinou postupovou súťažou na Slovensku, ktorá umožňuje neregistrovaným, amatérskym tanečným kolektívom  účasť v súťaži a tým aj k ich stabilnejšej a kvalitnejšej práci.
Pre koho je súťaž určená 
Účasť pre všetky kluby, skupiny, súbory, krúžky a jednotlivcov moderného a módneho tanca, ktoré nie sú členmi v žiadnej z tanečných organizácií  ako je SZTŠ, IDO, SUTTS, AmaS a majú pôsobnosť na Slovensku.
Podmienkou pre účasť je zaslanie prihlášky s potvrdením príslušného osvetového strediska, ktoré organizuje krajské kolo prehliadky. V roku 2021 bude prihlasovanie na súťaž prebiehať formou nominácie jednotlivými  osvetovými strediskami.
Tanečná plocha: parket min. 10 x 10 m 
Technické podmienky
Hudobné nahrávky je potrebné zaslať organizátorovi súčasne s prihláškou, najneskôr do 5.11.2021 Odporúčame doniesť si na prehliadku pre istotu nahrávku aj na CD nosiči, alebo USB kľúči, pričom musia byť nahrávky musia byť riadne označené na samostatnom nosiči nasledovne: názov tanečnej skupiny, kategória, názov choreografie, číslo nahrávky.
Poplatok – štartovné 
Účastnícky poplatok 1€ za každého tanečníka vo všetkých tancoch a kategóriách. Uhrádza sa pri prezentácii. 
Vstupné pre divákov 2€
Časový harmonogram bude upravený podľa počtu prihlásených a v dostatočnom časovom predstihu zaslaný všetkým súťažiacim.
Tanečné kategórie: 
1. Disco choreografie
Choreografie v ktorých dominuje disco tanečný štýl. Dĺžka choreografie: do 4 minút
 2. Hip-hop a break dance choreografie
Choreografie, v ktorých dominujú tanečné štýly hip-hop, break dance, ... Dĺžka choreografie: do 4 minút
3. Scénické a show choreografie 
Choreografie vychádzajúce z tanečných techník: modern dance, balet , jazz dance. Tanečná produkcia s jasne definovanou témou, muzikálový tanec, tanečné epizódy, scénky. Choreografie revuálneho typu - kabaret, revue, paródia... Môže byť použitý akýkoľvek tanečný štýl. Dĺžka choreogr.: do 4 minút
4. Open choreografie 
Choreografie, v ktorých môže byť použitý akýkoľvek štýl, kombinácia viacerých tanečných štýlov. Dĺžka choreografie doporučená: do 4 minút
5. Tance iných národov
Patria sem všetky tance iných národov - národné tance ako napr. rómsky, írsky, Country, Latino a pod.. Časový limit do 4 minút
6. Mažoretky a roztlieskavačky
Do tejto skupiny patria všetky choreografie tanečných ukážok mažoretiek a roztlieskavačiek s časovým limitom do 4 minút
V každej tanečnej a vekovej kategórii sa bude hodnotiť zvlášť malá choreografia – t.j. maximálne 3 tanečníci a veľká choreografie 4 a viac tanečníkov.
Vekové skupiny:
I.	- deti I. vo veku do 6 rokov (MŠ)
II.	- deti II. vo veku 6-10 rokov (1. stupeň ZŠ)
III.	- juniori vo veku 10-15 rokov (2. stupeň ZŠ)
IV.	- mládež vo veku od 15 rokov
V.	- dospelí nad 20 rokov  a seniori nad 50 rokov
Veková skupina v skupinách I.-IV. sa určuje podľa najstaršieho člena kolektívu a v skupine V. podľa najmladšieho člena kolektívu.
V skupinách I.-IV. sa môžu mladší prezentovať v staršej vekovej skupine, ale neplatí to opačne! V prípade V. vekovej skupiny sa kolektív zaraďuje do skupiny podľa najmladšieho člena skupiny. Prosíme uvádzať vek členov, aby bolo možné v prípade potreby rozdeliť kategóriu na dospelých a seniorov.

Hodnotenie 
Kritériom hodnotenia bude: 
- výber a spracovanie námetu vzhľadom na vek, schopnosti a možnosti interpreta
- výber hudobnej predlohy, resp. práca s hudbou
- technická a charakterová úroveň interpretácie (hudobno-pohybová pripravenosť, prirodzenosť prejavu a pod.)
- výtvarné dotvorenie vystúpenia (kostýmy, scéna, rekvizity/ 
- celková umelecká hodnota choreografie
- udelené bude 1., 2. a 3. miesto v každej kategórii a vekovej skupine
Ceny
Diplomy,  trofeje, medaile, vecné ceny
Cestovné
Účastníci na vlastné náklady. V prípade úspešnosti grantu súborom preplatíme cestovné náklady podľa výšky grantu.
Strava
Pre účastníkov bude zabezpečené občerstvenie a pitný režim. V prípade záujmu je možné navštíviť žiarske reštauračné zariadenia a bufety, ktoré sa v dostatočnom počte nachádzajú v tesnej blízkosti miesta konania  súťažnej prehliadky. 
Záverečné ustanovenia:
1. Organizátor si vyhradzuje právo spresnenia harmonogramu a propozícií.
2. Všetci súťažiaci dávajú prihlásením do súťaže súhlas na využitie svojho vystúpenia na dokumentačné, edukačné a propagačné nekomerčné účely POS (vrátane zverejnenia  súťažiacich na webovej stránke POS).
3. Za bezpečnosť a ochranu zdravia účastníkov organizátor nezodpovedá. Za deti a mládež je zodpovedný vedúci kolektívu, príp. ním poverená osoba – rodič, učiteľ, vychovávateľka.
4. Účastníci sú povinní počas podujatia plniť všetky hygienické a bezpečnostné nariadenia platné v deň realizácie (napr. nosenie rúška, dezinfekcia rúk a iné.). Podujatie sa uskutoční v režime OTP.
5.  Každý tanečník tancuje na vlastné nebezpečenstvo.

Prihlášky (cez link uvedený v maily) spolu s nahrávkou (poprosím samostatne do mailu) je potrebné poslať najneskôr do 5.11.2021
e-mailom: pos.modernytanec@gmail.com,
poštou na adresu:  BBSK - Pohronské osvetové stredisko, Mgr. Judita Frantová, Dukelských hrdinov 21, 965 01 Žiar nad Hronom
Poznámka: 
Usporiadateľ neručí za veci odložené v spoločných priestoroch.